Organizatori:

Kazalište Virovitica  
Trg Ljudevita Patačića 2   
33000 Virovitica  
<https://kazalistevirovitica.hr/>   
Tomislav Pintarić, ravnatelj  
Miran Hajoš, stručni suradnik za programe u kulturi i kazališnu suradnju

Akademija za umjetnost i kulturu u Osijeku  
Kralja P. Svačića 1/F  
31000 Osijek   
<http://www.uaos.unios.hr/>  
umjetnički voditelji: Ria Trdin, Hrvoje Seršić i Igor Tretinjak

Partneri, donatori, sponzori:

Republika Hrvatska Ministarstvo kulture i medija

Grad Virovitica

Za organizatore:

Akademkinja Helena Sablić Tomić, dekanica, Akademija za umjetnost i kulturu u Osijeku

Tomislav Pintarić, ravnatelj Kazališta Virovitica

Organizacijski odbor:

prof. art. Davor Šarić, voditelj Odsjeka za kreativne tehnologije

prof. ArtD. Maja Lučić, voditeljica Odsjeka za kazališnu umjetnost

doc. dr. sc. Hrvoje Mesić, prodekan za umjetnost, kvalitetu i strategiju

**RASPORED DOGAĐANJA**

**Utorak, 22.4.**

**14-17 sati**Radionice studenata AUK

**17:45 sati**, Foaje Kazališta Virovitica   
Otvorenje izložbe studenata Odsjeka za kreativne tehnologije

**18 sati**, Kazalište Virovitica – Službeno otvorenje 15. Lutkokaza   
*Metloboj*, prigodni program studenata 1. godine Odsjeka za kazališnu umjetnost

**18:30 sati**, Kazalište Virovitica  
Dječje kazalište Branka Mihaljevića u Osijeku, *Četiri čudesne nezgode*

**Srijeda, 23.4.**

**10-13 i 14-17 sati**Radionice studenata AUK

**18 sati**, Kazalište Virovitica  
AUK, *Gapitokio*

**19 sati**, Kazalište Virovitica  
AUK, *Petar Pan*

**20 sati**, Kazalište Virovitica  
*Regionalno lutkarstvo u suvremenom europskom kontekstu*   
Okrugli stol u organizaciji *Kazališnog epicentra*

**Četvrtak, 24.4.**

**10-13 sati**  
Radionice studenata AUK

**18 sati**, Glazbena škola Jan Vlašimsky  
AUK, Čitanje drama nagrađenih ovogodišnjim Malim Marulićem

**19 sati**, Kazalište Virovitica  
Lutkarsko kazalište Ljubljana, *Mišek Julijan*

**20 sati**, Kazalište Virovitica  
*Regionalno lutkarstvo u suvremenom europskom kontekstu*   
Okrugli stol u organizaciji *Kazališnog epicentra*

**Petak, 25.4.**

**10-13 sati**  
Radionice studenata AUK

**14-16 sati**  
Prezentacija radionica

**18 sati**, Glazbena škola Jan Vlašimsky  
Lutkarsko kazalište Ljubljana, *Medvedek Pu*

**19 sati**, Kazalište Virovitica  
Moment, *Godzilla Tribute Band*

**PREDSTAVE**

**Dječje kazalište Branka Mihaljevića u Osijeku, *Četiri čudesne nezgode***

Autor: Zvonimir Balog  
Režija i prilagodba: Jelena Sitar Cvetko  
Likovno oblikovanje (scenografija, lutke i kostimi): Igor Cvetko prema ilustracijama Zvonimira BalogaGlazba: Urška CvetkoOblikovanje svjetla: Igor ElekIgraju: Gordan Marijanović, Tena Milić Ljubić i Grgur Grgić

**O predstavi**: Kruška kojoj izraste šešir, čovjek koji se toliko smanjio da ga crv pojede, ljepljivi gospodin koji se zbog smole zaposli kao muholovac i još ton, tako visok da se ne može otpjevati. Sve je to istina, časna riječ! Vidjet ćete. Iz opsežnog opusa hrvatskog kanonskog dječjeg pisca Zvonimira Baloga autorski je tim odabrao četiri priče u kojima je prikazana piščeva „nonsensna gramatika i stilistika“ i pretočio ih u čudesnu glumačko-lutkarsku igru.

Trajanje: 45 minuta  
Dob: 5+  
Jezik: hrvatski  
Vrijeme i mjesto održavanja: utorak, 22. travnja, 18:30 sati, Kazalište Virovitica

**AUK, *Gapitokio***Ispit 2. godine prijediplomskog studija Glume i lutkarstva iz kolegija „Animacija: lutke na štapu“

Prema motivima knjige *Pinocchiove pustolovine* Carla Collodija  
Mentori: Hrvoje Seršić i Andrija Krištof  
Scenografija i kostimografija: Marija Čokrlić, Paula Dojkić, Erika Komar, Iwa Pranjić i Ana Topić  
Izvođači: Antonija Markanjević, Donatella Klarin, Julija Prevedan, Hana Boban, Filip Marčić, Florijan Hajba i Dino Matković

**O predstavi**: Iza duhovite lutkarske kovanice skriva se svima poznat drveni dječačić koji se na putu odrastanja suočava s raznim problemima. Usput propituje istinu i laž, pravo i lažno prijateljstvo te obiteljsku ljubav. U svemu tome pokušava pronaći sebe i otkriti što to znači biti pravi dječak.

Trajanje: 45 minuta  
Dob: 4+ godina  
Jezik: hrvatski  
Vrijeme i mjesto održavanja: srijeda, 23. travnja, 18 sati, Kazalište Virovitica

**AUK, *Petar Pan***Ispit 3. godine prijediplomskog studija Glume i lutkarstva iz kolegija „Animacija: animacija u troje“

Po motivima romana J. M. Barrieja  
Mentori: Goran Guksić, Matea Bublić i Toni Leaković  
Izvođači: Nina Crnčević, Inka Eldan, Katarina Han, Lovro Klepo, Petra Pribić, Martina Slakoper i Laura Vrban   
Glas: Jadranka Đokić

**O predstavi**: Sva djeca jednom odrastu, osim jednog dječaka. Kada u ekipu dođe nova djevojčica, izgubljena djeca odlučuju je uvesti u njihov tajni svijet. Novu prijateljicu vode u Nigdjezemsku, zemlju punu avantura i upoznaju je s njihovim najboljim prijateljem, Petrom Panom. Sve što nova djevojčica treba učiniti je zakleti se i vjerovati. Ovo je priča o izgubljenoj djeci, o mašti, igri i nadi.

Trajanje: 50 minuta  
Dob: 8+   
Jezik: hrvatski  
Vrijeme i mjesto održavanja: srijeda, 23. travnja, 18 sati, Kazalište Virovitica

**Lutkarsko kazalište Ljubljana, *Mišek Julijan***

Po motivima slikovnice Joeja Todd-StantonaRedateljica: Asja KahrimanovićDramaturg: Benjamin ZajcLikovno oblikovanje: Jure EngelsbergerScenografkinja: Katarina PlanincGlazba: Zajtrk (Sven Horvat, Laura Krajnc)Oblikovateljica svjetla: Maša AvsecLutkarski tehnolog: Žiga Lebar  
Izvođači: Gašper Malnar, Zala Ana Štiglic, Ajda Toman i Domen Nagode

**O predstavi**: Mišić Julijan svoje dane najradije provodi sam, no sve se mijenja kada, sasvim slučajno, u njegov stan upadne lisica. Isprva uplašeni i oprezni, ubrzo se nađu na ugodnoj zajedničkoj večeri i polako shvate da su jedno u drugome pronašli prijatelja za cijeli život. Predstava na duhovit i topao način otvara brojne teme poput tolerancije i prihvaćanja drugih takvima kakvi jesu.

Trajanje: 30 min  
Dob: 3+  
Jezik: bez riječi  
Vrijeme i mjesto održavanja: četvrtak, 24. travnja, 19 sati, Kazalište Virovitica

**Lutkarsko kazalište Ljubljana, *Medo Pu***

Autor koncepta, dramatizacije i redatelj: Benjamin ZajcDramaturginja: Tajda LipicerLutkarski tehnolog i likovni oblikovatelj predstave: Iztok BobičAutorica i oblikovateljica zvuka i glazbe: Darja Hlavka GodinaOblikovateljica svjetla: Maša Avsec  
Izvođač: Gašper Malnar

**O predstavi**: Predstava *Medo Pu* donosi toplu lutkarsku priču o Sivku, magarčiću bez repa, koji u svom domu slavi rođendan. U svijetu prepunom uspomena, njegovi prijatelji Medo, Praščić i Tigar kreću u potragu za savršenim poklonom. Iako se čini da Sivko ništa ne želi, družina maštom uspijeva njegov tihi dom pretvoriti u prostor prijateljstva i ljubavi. Redateljski prvijenac Benjamina Zajca, prema motivima A. A. Milnea, naglasak stavlja na stvaranju povjerenja i ljepoti različitosti u kojoj djevojčica postaje Pu, Tigar plišani zec, a šuma iz snova oživljava kroz brojne predmete koji postaju čas korijenje, čas najslađi kolačići.

Trajanje: 30 min  
Dob: 3+  
Jezik: slovenski  
Vrijeme i mjesto održavanja: petak 25. travnja, 18 sati, Glazbena škola Jan Vlašimsky

**Moment i SNG Nova Gorica, *Godzilla Tribute Band***

Suautori i izvođači: Maja Poljanec Nemec, Miha Bezeljak, Zoran Petrovič  
Režija: kolektiv GTB  
Dramaturgija: Marek Turošík i Nuša Komplet PeperkoLikovna suoblikovateljica: Katarina Cakova  
Oblikovatelji svjetla: Gašper Bohinec i Andrej Firm

**O predstavi:** Godzilla je kraljica čudovišta i jedna od najvećih ikona pop-kulture, a autori predstave doživljavaju je kao poeziju. Postala je točka poveznica svih strahova, razaranja i skorih smakova svijeta. Godzilla Tribute Band okupio se s misijom spašavanja svijeta. Zašto? Zato što to žele i zato što to moraju. Ovo je predstava koja želi biti koncert. Kazalište predmeta, kartonskih kutija, kukuruznih pahuljica… i ljudi. Inspiraciju crpi iz punka, starih filmova i pretjeranog patosa.

Trajanje: 55 min  
Dob: 12+  
Jezik: slovenski  
Vrijeme i mjesto održavanja: petak 25. travnja, 19 sati, Kazalište Virovitica

**RADIONICE**

**Mi2**Voditelj: **Zoran Petrovič**

**Opis radionice**: *Mi2* je radionica autorskog kazališta u sklopu koje će se raditi na odnosu između subjekta (glumca/glumice) i objekta. Naglasak će biti na subjektivizaciji predmeta tako da fokus bude jednako podijeljen između obaju aktera. Radionica autorskog kazališta namijenjena je kontinuiranom razvoju autorskog materijala s fokusom na konkretnu temu. Polaznici će postati cjeloviti kazališni autori koji usmjeravaju proces nastajanja kazališne predstave od ideje do konačnog rezultata. U ovom primjeru prizori će se stvarati u susretu sa svakodnevnim predmetima koji će postati izvođačevi partneri.

**Pripovijedanje od tijela do predmeta i lutke**Voditelj: **Clément Peretjatko**

**Opis radionice**: Radionica kreće iz osobno ili zajednički odabranih predmeta. Njihove priče – stvarne ili izmišljene, intimne ili simbolične – polaznici istražuju kroz pokret, glas i odnos s tijelom. Cilj je postupno uvesti polaznike u naraciju i karakter te pripremiti teren i otvoriti prostor animaciji ručnih lutaka. Kroz igru, intuiciju i tjelesni pristup, sudionici će razvijati vlastiti izraz i učiti kako predmet postaje alat za oblikovanje, pripovijedanje i izražavanje teme. Nit vodilja radionice bit će naglasak na pokretu, držanju i ritmu kao ključnim elementima animacije.

**Glazba i zvuk u lutkarskoj predstavi**  
Voditelj: **Petar Eldan**

**Opis radionice**: U fokusu radionice bit će oblikovanje glazbe i zvuka u kazalištu, dramaturgija glazbe i praktičan rad na računalu u programu Cubase. Radionica će se povezati s radionicom Kako učiniti da lutke plaču i razviti prirodan spoj glazbe i emocije u lutkarstvu.

**Kazalište predmeta kao prostor igre**Voditeljica: **Morana Dolenc**

**Opis radionice**: Radionica u centar stavlja svima dobro poznate predmete iz svakodnevnice kao i važnost igre kao pokretača stvaranju lutkarske umjetnosti. Osnovna se funkcija predmeta, zahvaljujući igri glumca / animatora koji želi ispričati priču, izokreće i dobiva novi smisao, dobiva novu svrhu i predmet postaje dramski junak. Kada pomno pogledamo i proučimo predmet, njegov oblik, boju, teksturu, materijala od kojeg je napravljen, onda možemo krenuti u istraživanje i otkrivanje njegovog karaktera. Za to nam je potrebna i igra, ona koju oduvijek svi imamo u sebi, ona igra koja nas zove da oživimo neživo, koja najdražeg medvjedića pretvara u doktora, a ponekad nas poistovjeti s istim, tako da mi postajemo taj medvjedić koji je danas npr. automehaničar. Ova radionica nudi drugačiji način gledanja na predmete i potragu za novim likovima, njihovim karakterima, kretanjima, životima, samo ako želimo čuti što nam žele ispričati, što sanjaju i koje tajne skrivaju…

**Marioneta – ideja, konstrukcija, animacija**Voditelj: **Dubravko Torjanac**

**Opis radionice**: Radionica se temelji na kazališnim i pedagoškim zamislima njemačkog lutkara i profesora Albrechta Rosera koji je uobličio konstrukcijska i animacijska načela kao niz praktičnih postupaka koji lutki omogućuju da bude kompleksni i zaokruženi kazališni instrument, a lutkaru lako i brzo ovladavanje lutkom. Seminar obuhvaća teorijsko-povijesni uvod u lutkarstvo, upoznavanje s klasičnim lutkarskim tehnikama, konstruiranje najjednostavnije Tücher-marionete, animaciju i dramaturgiju scena s marionetom. Nakon konstrukcije i animacijskih osnova preostaje još lutku smjestiti unutar vlastitog kazališta, unutar dramaturgije pojedinačnih solo scena (tipičnih za kazališni vid kakvog je realizirao A. Roser), a zatim propitati mogućnosti sadržajnog potencijala: Je li marioneta danas i dalje virtuozan zabavljački instrument ili joj možemo povjeriti uistinu kompleksne misaone sadržaje?

**Lutkarska kritika – prostor strogo kontrolirane igre**Voditelj: **Igor Tretinjak**

Opis radionice: Kroz radionicu polaznici će se upoznati s osnovama kazališne kritike da bi se potom usmjerili prema njezinu specifičnom aspektu – lutkarskoj kritici. Kako kritički prodrijeti i progovoriti o klasičnom, a kako o suvremenom lutkarskom izrazu? Što podrazumijevamo pod naslovnom „strogo kontroliranom igrom“ te zašto je kritičar suvremenog lutkarstva ne samo kroničar i analitičar već i suautor? U kritičkom duhu i okruženju analizirat ćemo ta pitanja te rezultate ispitati na odabranim predstavama.  
Radionica se realizira u suradnji s Hrvatskim društvom kazališnih kritičara i teatrologa.

**RADIONICE ZA PUBLIKU**

**Lutkaonica – Na koncu lutka!**Radionica izrade lutaka za djecu   
Voditeljice: **Sheron Pimpi-Steiner i Ivana Živković**

Opis radionice: U okviru radionice učenici će tijekom tri sata izraditi lutku u tipu Sicilijanke s mehanizmom pokretanja ruku. Kroz radionicu oblikovat će se vizualni karakter lutke i tehnološki obraditi jednostavan mehanizam pokreta pomoću konca. Učenici će se upoznati s novim materijalima i tehnikama kroz izradu lutke. Zadatak obuhvaća da na gotovom drvenom obliku likovno oblikuju karakter koji će proizaći iz njihove mašte, koristeći, boje, vunu i tkaninu. Željenom vizualnom obliku pridodat će se mehanizam kako bi lutka dobila pokretljivost i bila animabilna. Cilj ove radionice je pobuditi maštu, razviti osjećaj za preciznost i izraditi oblik koji ima svojstva lutke. Ishodi koji će proizaći kao rezultat radionice su nove vještine po pitanju primijenjene umjetnosti u kontekstu lutkarstva. Učenici će steći nova znanja o lutkarskoj tehnologiji te će ta znanja moći primijeniti u širem kontekstu kao temelj za daljnje učenje o lutkarstvu općenito.

**Lutke oko mene**radionica za odgojitelje u vrtiću   
Voditelji: **Ria Trdin i Toni Leaković**

**Opis radionice**: Cilj je radionice upoznati odgajatelje s osnovnim elementima lutkarske animacije kroz tematske cjeline „Osnove animacije dijelova tijela“ i „Osnove animacije predmeta i materijala“. Ideja je kroz prilagođene vježbe produbiti razumijevanje osnovnih načela lutkarske animacije kao što su prijenos pažnje, ritam kao osnova akcije i reakcije, impuls kretanja te kreiranje igre za priču koju lutka u zadanom trenutku prenosi.